Wikipedia

Ny **Wikipedia** dia tranonkala iraisam-pirenena Web azo ampiasaina maimaimpoana. Wiki izany no foibe mitahiry ny pejy rehetra, ary ny sehatra (*<span lang="en">website</span>*) ny Wikipedia no toerana fijerena sy fanovana ny pejy rehetra. Avy amin'ny teny haoaianina hoe ''wiki'') ny anaran'ity rakipahalalana ity. Ny teny hoe *Wikipedia* dia fitambaran'ny teny roa *wiki* sy *pedia* (fanafohezana ny hoe *encyclopedia)*. Afaka mandray anjara avokoa ao amin'ny Wikipedia ny olona te-hanampy nefa tsy terena na karamaina.

## Tantara

Tamin'ny fiantombohany ny Wikipedia dia tetikasa famenon'ny Nupedia, raki-pahalalana iray maimaim-poana hita tamin'ny tranonkala izay manam-pahaizana manokana (avara-pianarana sy manana traikefa) no nanoratra ny votoatiny, ary misy fitsipika maro arahin'ny mpanoratra azy. Tamin'ny 9 Martsa 2000 no niorina ny Nupedia, ary kompanian-tserasera amin'ny tranonkala iray, dia ny "Bomis, Inc", no tompony. I Jimmy Wales, lehiben'ny Bomis sy i Larry Sanger, tonian'ny fanoratana no isan'ny olona nisongadina tao amin'ny Nupedia, sy ny Wikipedia tato aoriana. Arak'i Sanger, ny mahasamihafa ny Wikipedia amin'ireo raki-pahalalana efa misy dia izy malalaka ny votoatiny, tsy voafetra ny habeny noho izy voizina amin'ny tranonkala, mahitsy fijery ary miezaka ho tsotra noho izy mikendry ny sarambaben'olona sady mivelatra amin'ny lafy sy sokajin'olona maro. Fony tamin'ny andron'ny Nupedia, dingana fito no narahin'ny lahatsoratra iray vao vita, ary matihanina maro no manara-maso izany dingana izany, nefa tsapa tato aoriana fa ela loatra izany sivana izany ka voafetra ihany ny isan'ny lahatsoratra vita. Raha i Bomis ihany no nanohana ara-bola ny fandaniana ilaina, dia nisy fikasana hitadiavam-bola amin'ny alàlan'ny dokambarotra. Fahazoan-dàlana manokana atao hoe Nupedia Open Content License no nitondra ny Nupedia, fa novaina ho GFDL talohan'ny nanorenana ny Wikipedia araka ny torohevitr'i Richard Stallman.

Tamin'ny 10 janoary 2001 dia nanolo-kevitra hampiasa wiki teo amin'ny Nupedia i Larry Sanger tao anatin'ny mailing list. Hoy indrindra izy tamin'ilay lahatsoratra "Ndeha hanao wiki":

(Dikan-teny malalaka; "Let's make a wiki":

)

Nampilaza tamin'ny mailaka fampitana i Sanger momba ny fisokafan'ny Wikipedia tamin'ny fomba ofisialy tamin'ny 15 janoary 2001 tao amin'ny http://www.wikipedia.com, ary mbola ny teny anglisy no teny tokana nampiasainy. Hatramin'ny 10 janoary izy dia mbola fanampin'ny Nupedia.com ahafahan'ny daholobe manoratra lahatsoratra izay hakambana ao anatin'ny Nupedia rehefa voatsara. Tsy nankatoavin'ny mpitantana sy mpanolo-tsaina tao amin'ny Nupedia anefa ny fomba fivoarany, koa nijoro ho tetikasa mahaleotena tsy miankina amin'ny Nupedia intsony izy.  Nofaritana nandritra ny volana vitsivitsy voalohany ny fitsipika momba ny fijery tsy mitanila (anglisy: *neutral* *point*-*of*-*view*), na dia mitovy betsaka tamin'ny fitsipika "nonbias" an'ny Nupedia aza izany. Nisy koa anefa fitsipika hafa vitsivitsy napetraka. Vetivety foana dia nahazo laka tamin'ireo mpandray anjara tao amin'ny Nupedia ny Wikipedia, nalaza tamin'i Slashdot ihany koa sy teo amin'ireo fikarohana sehatra. Nitombo ny isan'ny lahatsoratra, nanodidina ny 20.000 ny isany ary 18 ireo tenim-pirenena nampiasana azy tamin'ny taona voalohany nisiany. 26 izany isan'ny tenim-pirenena izany tamin'ny faran'ny taona 2002, 46 tamin'ny faran'ny taona 2003 ary 161 tamin'ny faran'ny taona 2004. Niara-nisy ny Nupedia sy ny Wikipedia mandra-pikaton'ny Nupedia tanteraka tamin'ny taona 2003, ka nametrahana ny lahatsoratra rehetra tao anatiny ho ao amin'ny Wikipedia.

Raha araka an'i Wales sy Sanger, dia en:Portland Pattern Repository na WikiWikiWeb an'i en:Ward Cunningham no fototry ny fampiasana wiki tamin'ny Wikipedia. Nomarihin'i Wales fa reny tamin'i Jeremy Rosenfeld, mpiasa iray tao amin'ny Bomis ny ambangovangony momba azy io tamin'ny volana desambra 2000, nefa taorian'ny nandrenesan'i Sanger ny fisian'io wiki io tamin'i Ben Kovitz ny volana janoary 2001 vao natolony an'i Wales ny hevitra hampiasana wiki amin'ny Nupediata, sy nanombohan'ny tantaran'ny Wikipedia. Niara-nisy tamin'ny Nupedia hatramin'ny fiantombohany koa ny tetikasa iray GNUpedia izay malalaka ny votoatiny nefa tsy nampiasa wiki. Taty aoriana dia nitsahatra ny fivoarany, ary i Richard Stallman, fantatra indrindra eo amin'ny sehatry ny rindrankajy sady mpamorona ny GNUpedia no nitondra ny anjara-birikiny tamin'ny Wikipedia.

Naneho ny ahiahiny ny amin'ny dokambarotra sy ny fahabangan'ny fanaraha-maso amin'ny Wikipedia anglisy ny mpikambana maro tao amin'ny Wikipedia espaniôla, ary namorona ny tetikasa *Enciclopedia Libre* izay niainga avy amin'ny Wikipedia ny volana febroary 2002. Tamin'io taona io ihany, taty aoriana kely, dia nanao fanambarana i Wales fa tsy haneho dokambarotra ny Wikipedia ary hafindra ao amin'ny wikipedia.org ny sehatra. Hosinganina koa ny tetikasa Wikinfo, izay niainga avy tamin'ny Wikipedia ihany nefa niala tamin'ilay fitsipika "fijery tsy mitanila" (*neutral point-of-view*) mba hahafahany mametraka lahatsoratra hafa misy fijery "sympathetic point-of-view".

Niforona avy amin'ny Wikipedia sy ny Nupedia ny 20 jiona 2003 ny Wikimedia Foundation. Taorian'izay dia niasa tao anatin'io fikambanana tsy itadiavam-bola io ny Wikipedia sy ireo tetikasa rahavavy. "In Memoriam: September 11 Wiki" no tetikasa rahavavin'ny Wikipedia niseho voalohany, niforona ny volana oktobra 2002 hitantarana amin'ny antsipiriany ny fanafihana an'i Etazonia tamin'ny 11 septambra; Natomboka ny volana desambra 2002 ny tetikasa rakibolana Wiktionary (na Wikibolana amin'ny teny malagasy); herinandro taorian'izay ny Wikiquote, tahirina quotations; ary iray volana taty aoriana ny Wikibooks, angom-boky maimaim-poana. Avy eo dia maro ny tetikasa hafa natomboka izay hita etsy ambany ny antsipiriany.

## Tetikasa Wikipedia

Ny Wikipedia amin'ny teny anglisy no Wikipedia lehibe indrindra izay manana lahatsoratra eo amin'ny efatra tapitrisa eo ho eo. Manaraka aoriana ny fiteny neerlandey, ny fiteny alemana, ny fiteny soedoa ary ny fiteny frantsay izay samy manana lahatsoratra maherin'ny 2 tapitrisa.

### Wikipedia amin'ny teny anglisy

Noforonina tamin'ny 15 Janoary 2001, sady manana lahatsoratra voatahiry maherin'ny 4 tapitrisa nanomboka tamin'ny Jolay 2012 ny Wikipedia amin'ny teny anglisy.  Tamin' ny taona 2025 izy dia nanana lahatsoratra mihoatra ny 7 tapitrisa.

Izy no voalohany sy lehibe indrindra. Eo amin'ny 14,7% ny lahatsoratra eo amin'ny tetikasa Wikipedia rehetra no amin'ny teny anglisy. Nihena avy tamin'ny 50% io isa io nohon'ny fitomboan'ny Wikipedia amin'ny fiteny hafa. Eo amin'ny 9,7 gigaoktety ny  lanjan'ny lahatsoratra ao amin'ny Wikipedia amin'ny teny anglisy.

## Wikipedia sasantsasany

### Wikipedia amin' ny fiteny eorôpeana
Indreto ny Wikipedia sasantsasany amin'ny fiteny eorôpeana:

# Wikipedia amin' ny teny anglisy (tamin' ny 28 Jolay 2025: lahatsoratra 7&nbsp;029&nbsp;636 amin' ny teny anglisy) (en.wikipedia.org)
# Wikipedia amin' ny teny alemàna (tamin' ny 28 Jolay 2025: lahatsoratra 3&nbsp;035&nbsp;622 amin' ny teny alemàna) (de.wikipedia.org)
# Wikipedia amin' ny teny frantsay (tamin' ny 28 Jolay 2025: lahatsoratra 2&nbsp;698&nbsp;799 amin' ny teny frantsay) (fr.wikipedia.org)
# Wikipedia amin' ny teny soedoà (tamin' ny 28 Jolay 2025: lahatsoratra 2&nbsp;613&nbsp;672 amin' ny teny soedoà) (sv.wikipedia.org)
# Wikipedia amin' ny teny neerlandey (tamin' ny 28 Jolay 2025: lahatsoratra 2&nbsp;193&nbsp;077 amin' ny teny neerlandey) (nl.wikipedia.org)
# Wikipedia amin' ny teny rosiana (tamin' ny 28 Jolay 2025: lahatsoratra 2&nbsp;056&nbsp;417 amin' ny teny rosiana) (ru.wikipedia.org)
# Wikipedia amin' ny teny espaniôla (tamin' ny 28 Jolay 2025: lahatsoratra 2&nbsp;050&nbsp;552 amin' ny teny espaniôla) (es.wikipedia.org)
# Wikipedia amin' ny teny italiana (tamin' ny 28 Jolay 2025: lahatsoratra 1&nbsp;928&nbsp;334 amin' ny teny italiana) (it.wikipedia.org)
# Wikipedia amin' ny teny pôlôney (tamin' ny 28 Jolay 2025: lahatsoratra 1&nbsp;664&nbsp;307 amin' ny teny pôlôney) (pl.wikipedia.org)
# Wikipedia amin' ny teny okrainiana (tamin' ny 28 Jolay 2025: lahatsoratra 1&nbsp;385&nbsp;498 amin' ny teny okrainiana) (uk.wikipedia.org)
# Wikipedia amin' ny teny pôrtogey (tamin' ny 28 Jolay 2025: lahatsoratra 1&nbsp;151&nbsp;393 amin' ny teny pôrtogey) (pt.wikipedia.org)

### Wikipedia amin' ny fiteny afrikana
Indreto ny Wikipedia sasantsasany amin'ny fiteny afrikana:

# Wikipedia amin' ny teny arabo ejiptiana (tamin' ny 28 Jolay 2025: lahatsoratra  1&nbsp;628&nbsp;231 amin' ny teny arabo ejiptiana) (arz.wikipedia.org)
# Wikipedia amin' ny teny afrikansa (tamin' ny 28 Jolay 2025: lahatsoratra 125&nbsp;505 amin' ny teny afrikansa) (af.wikipedia.org)
# Wikipedia amin' ny teny soahily (tamin' ny 28 Jolay 2025: lahatsoratra 100&nbsp;838 amin' ny teny soahily) (sw.wikipedia.org)
# Wikipedia amin' ny teny malagasy (tamin' ny 28 Jolay 2025: lahatsoratra 100&nbsp;614 amin' ny teny malagasy) (mg.wikipedia.org)
# Wikipedia amin' ny teny haosa (tamin' ny 28 Jolay 2025: lahatsoratra 63&nbsp;489 amin' ny teny haosa) (ha.wikipedia.org)
# Wikipedia amin' ny teny igbô (tamin' ny 28 Jolay 2025: lahatsoratra 43&nbsp;154 amin' ny teny igbô) (ig.wikipedia.org)
# Wikipedia amin' ny teny iôroba (tamin' ny 28 Jolay 2025: lahatsoratra 35&nbsp;508 amin' ny teny iôroba) (yo.wikipedia.org)
# Wikipedia amin' ny teny amharika (tamin' ny 28 Jolay 2025: lahatsoratra 15&nbsp;440 amin' ny teny amharika) (am.wikipedia.org)
# Wikipedia amin' ny teny zolo (tamin' ny 28 Jolay 2025: lahatsoratra 11&nbsp;691 amin' ny teny zolo) (zu.wikipedia.org)
# Wikipedia amin' ny teny arabo marôkana (tamin' ny 28 Jolay 2025: lahatsoratra 10&nbsp;677 amin' ny teny arabo marôkana) (ary.wikipedia.org)
# Wikipedia amin' ny teny folany (tamin' ny 28 Jolay 2025: lahatsoratra 10&nbsp;149 amin' ny teny folany) (ff.wikipedia.org)

### Wikipedia amin' ny fiteny aostrôneziana
Indreto ny Wikipedia sasantsasany amin'ny fiteny aostroneziana:
# Wikipedia amin' ny teny seboanô (tamin' ny 28 Jolay 2025: lahatsoratra 6&nbsp;116&nbsp;227 amin' ny teny seboanô) (ceb.wikipedia.org)
# Wikipedia amin' ny teny oaray-oaray (tamin' ny 28 Jolay 2025: lahatsoratra 1&nbsp;266&nbsp;721 amin' ny teny oaray-oaray) (war.wikipedia.org)
# Wikipedia amin' ny teny indôneziana (tamin' ny 28 Jolay 2025: lahatsoratra 736&nbsp;652 amin' ny teny indôneziana) (id.wikipedia.org)
# Wikipedia amin' ny teny maley (tamin' ny 28 Jolay 2025: lahatsoratra 430&nbsp;606 amin' ny teny maley) (ms.wikipedia.org)
# Wikipedia amin' ny teny minangkabao (tamin' ny 28 Jolay 2025: lahatsoratra  228&nbsp;478 amin' ny teny minangkabao) (min.wikipedia.org)
# Wikipedia amin' ny teny malagasy (tamin' ny 28 Jolay 2025: lahatsoratra 100&nbsp;614 amin' ny teny malagasy) (mg.wikipedia.org)
# Wikipedia amin' ny teny javaney (tamin' ny 28 Jolay 2025: lahatsoratra 74&nbsp;613 amin' ny teny javaney) (jv.wikipedia.org)
# Wikipedia amin' ny teny sondaney (tamin' ny 28 Jolay 2025: lahatsoratra 62&nbsp;039 amin' ny teny sondaney) (su.wikipedia.org)
# Wikipedia amin' ny teny tagalôga (tamin' ny 28 Jolay 2025: lahatsoratra 48&nbsp;759 amin' ny teny tagalôga) (tg.wikipedia.org)
# Wikipedia amin' ny teny banjara (tamin' ny 28 Jolay 2025: lahatsoratra 11&nbsp;345 amin' ny teny banjara) (bjj.wikipedia.org)

## Tsiahy